
BEKALAN air ke Putatan dan kawasan selatan
Kota Kinabalu dijangka lebih stabil setelah Skim
Bekalan Air Segera Kasigui (UWSS) dengan kap-
asiti lima juta liter sehari siap pada Mei hada-
pan.

Timbalan Ketua Menteri merangkap Menteri
Kerja Raya, Datuk Ir Shahelmey Yahya berkata,
projek UWSS Kasigui sedang dalam pembinaan.

"Ini adalah antara inisiatif pembangunan
yang sedang berjalan dan akan dilaksanakan di
daerah ini, termasuk projek perumahan,
bekalan air serta pembangunan infrastruktur
lain," katanya dalam Majlis Iftar bersama Ketua
Menteri Datuk Seri Hajiji Noor di perkarangan
Masjid Daerah Putatan pada 19 Mac.

Shahelmey yang juga Ahli Parlimen Putatan
dan Ahli Dewan Undangan Negeri (ADUN) Tan-
jung Keramat berkata dua lagi projek infrastruk-
tur utama sedang dilaksanakan — Mahkamah
Anak Negeri Daerah Putatan yang dijangka siap
akhir tahun ini dan bangunan baharu Majlis
Daerah Putatan yang kini memasuki fasa pem-
binaan.

"Sejak 2022 sebanyak 61 rumah di bawah
program Rumah Mesra Sabah Maju Jaya (SMJ)
telah siap dan diduduki penerima yang layak di

kawasan Tanjung Keramat manakala 40 unit
baharu akan dibina tahun ini.

"Dalam usaha memperkasa kemudahan
perumahan kerajaan negeri turut menyokong
permohonan pembinaan 1,000 unit rumah di
bawah Projek Perumahan Rakyat Malaysia
(PRM) di Lok Kawi.

"Cadangan pembinaan Sekolah Menengah
Kebangsaan (SMK) Lok Kawi juga dijangka dim-
ulakan tahun ini atau selewat-lewatnya tahun
depan,"” katanya.

Shahelmey turut berharap lebih banyak
dewan komuniti dapat dibina bagi memenuhi
permintaan tinggi terhadap kemudahan terse-
but.

"Kini Dewan Seri Putatan sering penuh
ditempah sementara beberapa dewan lain
masih tidak mencukupi untuk menampung
keperluan penduduk,” katanya.

Beliau berkata kepadatan penduduk yang
tinggi di Putatan memerlukan lebih banyak
perumahan mampu milik termasuk tambahan
unit di bawah program Rumah Mesra SMJ.

Namun kekangan tanah masih menjadi
cabaran utama dalam melaksanakan projek-pro-
jek ini.




